༄༅། །འབེལ་གཏམ་རྟོག་གེ་གཞོན་ནུའི་
རྒྱན་ཞེས་བྱ་བ་བཞུགས་སོ།།
སྨར་རོ།།
རེཀྱང་
ལྷག་ཞུས་པར་འཁྲོལ་ནས་གྲགས་གྲང་
སེམས་ཡོ།ཆལ་སོགས་ཏེ། །

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
༄༅། །ཨོཾ་སྭ་སྟི། །
དྲི་མེད་མཁྱེན་པའི་ཉི་ཟེར་རྣོན་པོ་ཡིས།།
མཆུ་སྒྲོས་གཏམ་གྱི་པད་ཚལ་འབྱེད་པའི་གཉེན།།
ཤེས་རབ་ལྷ་མཆོག་དམར་སེར་གཞོན་ནུའི་ཚུལ།།
བདག་གི་མགྲིན་པར་སྤྱོན་ལ་རོལ་རྩེད་མཛོད།།
ཤེས་བྱ་ཀུན་ལ་འཇུག་པའི་རིགས་པའི་འཕྲུལ།།
སྣ་ཚོགས་གློག་བཞིན་འཁྱུག་པའི་ཟློས་གར་གྱིས།།
ཉམས་སྤྲོའི་གཟུགས་མང་ལྟད་མོར་ངོམས་བགྱིད་ན།།
བློ་གསར་གཞོན་ནུའི་ཚོགས་རྣམས་འདིར་འདུས་ཤིག།
ཅེས་བརྗོད་ནས་འདིར་རིགས་པའི་ལམ་ནས་དྲངས་པའི་ཉམས་སྤྲོའི་འབེལ་
གཏམ་ཅི་རིགས་པ་རང་གིས་བྱས་པ་དང༌། གཞན་ལ་བསྐུལ་བ་དང༌། སྤྱོད་ཡུལ་
གཅིག་པའི་ཉེ་གྲོགས་རྣམས་ཀྱིས་ངག་ལས་གོ་ཐོས་སུ་བྱུང་བ་མཐའ་ཡས་པ་
པ་ཚིག་
མཆིས་པ་ལས་རེ་ཞིག་མཚར་གཏམ་དང་འབྲེལ་བའི་རིགས་པའི་སྦྱོར་བ་འགའ་
ཞིག་ཕྱོགས་གཅིག་ཏུ་བསྡེབས་པ་ནི་འདི་ལྟའོ།
། འབེལ་གཏམ་མཚམས་སྦྱོར་ཉེར་མཁོ། ༀ་
372

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
སྭ་སྟི་སི་དྡྷི། རྒྱལ་ཀུན་མཁྱེན་པའི་ཆུ་གཏེར་ཆེ་ལས་ཉེར་བལྟམས་པའི། །མཛེས་
སྐུའི་ཉིན་བྱེད་དད་པའི་ཡིད་མཁར་ཤར་བའི་མོད། །རྣམ་གསུམ་རིགས་པའི་པད་
ཚལ་ཕྱོགས་བརྒྱར་བཞད་པའི་གཉེན། །འཇམ་དཔལ་དབྱངས་དང་མཚོ་བྱུང་ལྷ་
མོས་ རིང་ དུ་སྐྱོངས། །འཕྲུལ་ངག་ བསྟན་ པའི་ ལྷ་ ལམ་ ཡངས་ པ་ རུ། །རིགས་ལམ་
མཚུངས་པ་མེད་པའི་ཉིན་མོར་བྱེད། །ཐུགས་བསྐྱེད་ཤིང་རྟས་འདྲེན་མཛད་མཉམ་
མེད་པ། །ཡབ་སྲས་བརྒྱུད་པ་བཅས་ལ་གུས་ཕྱག་འཚལ། །ཡང་ དག་ ལུང་ དང་
རིགས་པའི་ཁ་ལྔ་ཡིས། །ཕས་རྒོལ་ཝ་སྐྱེས་མ་ལུས་མཐར་བསྐྲད་ནས། །བློ་གསལ་
རི་དྭགས་ཚོགས་རྣམས་སྐྱོང་མཛད་པ། །ཡོངས་འཛིན་བཤེས་གཉེན་ཀུན་ལ་གུས་
པས་འདུད། །ཞེས་མཆོད་པར་བརྗོད་པའི་མེ་ཏོག་ཅུང་ཟད་བློ་གྲོས་ཀྱི་སྙིམ་པས་
འཐོར་བས་བཀྲ་ཤིས་པར་བྱས་ནས་གང་གླེང་ན། འོ་ན་དེ་ཡང་ཕྱི་ནང་གི་རྟེན་འབྲེལ་
ཕུན་སུམ་ཚོགས་པའི་སྐབས་འདིར། གནས་ཕུན་སུམ་ཚོགས་པ། བོད་ཁ་བ་ཅན་
གྱི་ཤར་ཕྱོགས། མདོ་ཁམས་སྨད་ཀྱི་ཡུལ་གྲུ། ཉག་ཤོད་ཨ་ཛིཏྲ་ལུང་གི་སའི་ལྟེ་
བ། དབྲ་ཁྱུང་ ས་ ལའི་ཡུལ་ ལྗོངས་འཆི་མེད་ཡོངས་འདུས་དགའ་ཚལ་དུ། མདོ་
སྔགས་བཤད་སྒྲུབ་ཀྱི་བསྟན་པ་མཐའ་དག་གི་འབྱུང་གནས། ས་ལ་སྤྱོད་པའི་འོག་
མིན་གཉིས་པ་སྒྲུབ་སྡེ་ཆེན་པོ་མདོ་སྔགས་བྱང་ཆུབ་གླིང་ཞེས་ལྷ་དང་བླ་མས་ལུང་
བསྟན་པའི་གནས་གང་དུ། སྟོན་པ་ཕུན་སུམ་ཚོགས་པ། ཕྱི་ལྟར་ན་གནས་བརྟན་
འདུལ་བ་འཛིན་པ་ཆེན་པོ། ནང་ལྟར་ན་ས་ལ་གནས་པའི་རྒྱལ་སྲས་གཡུང་དྲུང་
སེམས་དཔའ་ཆེན་པོ། གསང་བ་ལྟར་ན་རིམ་གཉིས་རྟོགས་
།ཉིས་རྟོགས་པའི་དབང་ཕྱུག་ངེས་
373

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
པ་དོན་གྱི་རྣལ་འབྱོར་བ་ཆེན་པོ། མཁྱེན་བརྩེ་ནུས་པའི་དཔལ་གྱིས་མངོན་པར་
མཐོ་ཞིང༌། མཁས་བཙུན་བཟང་པོའི་ཡོན་ཏན་གྱིས་ཀུན་ནས་ཕྱུག་པའི་ཡང་དག་
པ་ཡོངས་ཀྱི་བཤེས་གཉེན་ཆེན་པོ། མཚན་བརྗོད་པ་དཀའ་ཡང་དོན་གྱི་སླད་དུ་
མཚན་ནས་སྨོས་ན། གཤེན་བསྟན་བསྐལ་བཟང་བསྟན་པའི་རྒྱལ་མཚན་དཔལ་
བཟང་པོ་ཞེས་ཡོངས་སུ་གྲགས་པའི་ཞལ་སྔ་ནས་ཀྱི་སྐྱབས་འོག་ཏུ། འཁོར་ཕུན་
སུམ་ཚོགས་པ། མཁྱེན་གཏེར་ལ་དབང་ཞིང་ཐུགས་རྗེས་འགྲོ་ལ་དགོངས་པའི་
སྤྲུལ་ པའི་ སྐུ་ རྣམས་ ཀྱི་ གཙོར་ མཛད། འདུལ་བའི་ཁྲིམས་ལ་གནས་ཤིང༌ ། སྐྱེ་
སྦྱངས་ཀྱི་མཁྱེན་སྤྱན་རབ་ཏུ་ཡངས་པའི་དགེ་བའི་བཤེས་གཉེན་རྣམས་ཀྱིས་ཐོག་
དྲངས་པའི། ཕྱོགས་དུ་མ་ནས་རྒྱུ་མཚན་ཤེས་པའི་དད་པ་ལ་བརྟེན་ནས་འདུས་
པའི་དགེ་འདུན་གཤེན་གྱི་འདུས་སྡེ་གསེར་རིའི་ཕྲེང་བ་ལྟར་ཀུན་ནས་བསྐོར་བའི་
ཚོགས་ཀྱི་དབུས་སུ། བོན་ཕུན་སུམ་ཚོགས་པ། བསྟན་པ་ཐམས་ཅད་ ཀྱི་ འབྱུང་
གནས། སྔ་དར་འཕྲུལ་ངག་བདེན་པའི་བསྟན་པ། བདེན་གཉིས་དོ་རུ་མཉམ་ཞིང་
ཚད་གསུམ་ཟུང་དུ་འཇུག་པའི་བཀའ་རྟེན་སྤྱི་དང༌། ཁྱད་པར་དུ་དམ་པ་ཡབ་སྲས་
ཀྱི་བཀའ་རྟེན་སྡེ་ལྔ། རྗེ་མཉམ་མེད་ཆེན་པོའི་འཕྲུལ་སྒྲོན་རྣམ་ལྔ། ཤར་རྫའི་སྟོན་
པ་མངྒ་ཝེར་ཞིའི་མཛོད་ཆེན་རྣམ་ལྔ་སོགས་གཞུང་ལུགས་དྲི་མེད་པ་རྣམས་ཀྱི་ཞལ་
ལེགས་པར་ཕྱེ་ནས། དུས་ཕུན་སུམ་ཚོགས་པ། བགྲོད་པ་གཉིས་ལས་བྱང་བགྲོད་
ཀྱི་ཉི་མ། དཔྱིད་གསུམ་རྩི་བཅུད་ཁ་འབུས་ཀྱི་དུས་ཚོད། སྟོན་པ་སངས་རྒྱས་ཀྱི་
དབང་ལྡན་དུས་ཀྱི་འཁོར་ལོའི་རྒྱུད་གསུངས་པའི་དུས་ཚོད་དཔྱིད་ཐ་ཆུང་ཉག་
374

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཚོགས་པའི་གནས་;
ཟླའི་རྫོགས་པ་གསུམ་པའི་ཚེས༡༥གཟའ་སྐར་རྒྱལ་ཕུར་གྱི་འགྲུབ་སྦྱོར་ཕུན་སུམ་
འི་གནས་སྐབས་དང་འདྲེ
་་འབྲེལ་བར། (འདི་ཁ་བསྒྱུར། མཆན)བདག་ལྟ་བུ་
སྐྱེས་སྦྱངས་ཀྱི་བློ་གྲོས་དམན་ཞིང་བརྩོན་འགྲུས་ཀྱི་འཇུག་པ་ཞན་པའི་གང་ཟག་
ཞིག་གིས་མཁས་མང་དགྱེས་པའི་ལེགས་བཤད་སྨྲ་བའི་རྔོ་མི་ཐོགས་ཀྱང༌།ལེགས་
བཤད་རྟེན་འབྲེལ་གྱི་སྒོ་འཕར་དུ་མ་གསར་དུ་དབྱེ་བའི་བརྡ་མཚོན་དུ་དམིགས་ཏེ་
དམ་པ་གོང་མའི་གསུང་རབ་ཀྱི་རྗེས་སུ་འབྲངས་ཏེ་ཡིད་ལ་ཇི་ལྟར་ངེས་པའི་ལུང་
རིགས་ཀྱི་རྣམ་བཞག་འགའ་ཞིག་རིགས་ལམ་འཕྲུལ་གྱི་ལྡེའུ་མིག་ལ་བརྟེན་ནས་
ལེགས་བཤད་ངག་གི་ཟློས་གར་ཆ་ཤས་ཙམ་ཞིག་ཞལ་མངོན་དུ་གྱུར་བའི་དམ་པ་
རྣམས་ཀྱི་ཡེ་ཤེས་ཀྱི་སྙན་ལམ་དུ་ཅུང་ཟད་གསོལ་ན། ཞེས་བརྗོད་ནས། འབེལ་
གཏམ་གང་མོས། དྲི་བ་སྐབས་ལྔ་པ། བརྡ་སྤྲོད་ཚིག་གི་སྒོ་འབྱེད། ཚད་མ་དོན་གྱི་
སྒོ་ འབྱེད། བོན་ ཆོས་ རྣམ་ དབྱེ་ སོགས་ གཞུང་ བསྒྱུར་ བྱ། | མཐར། དེ་ ལྟར་ ཞལ་
མངོན་དུ་གྱུར་པའི་མཁས་མང་འདུས་པའི་མདུན་མཁའ་ཡངས་པར། ལུང་དང་
རིགས་པའི་མེ་ཏོག་གི་ཚོགས་རྣམས་སྡེབ་ལེགས་ངག་གི་འཕྲེང་བར་སྤེལ་ནས་
ལེགས་བཤད་ཀྱི་མཆོད་སྤྲིན་ཅུང་ཟད་ཙམ་སྤྲོས་བས་མཚོན་ཏེ་རང་གཞན་རྣམས་
ཀྱིས་དུས་གསུམ་དུ་བསགས་པའི་དགེ་ཚོགས་ཀྱི་མཐུ་ལ་བརྟེན་ནས། མདོ་སྔགས་
ཟུང་འབྲེལ་འཕྲུལ་ངག་གཡུང་དྲུང་བོན་གྱི་བསྟན་པ་རིན་པོ་ཆེ་བཤད་སྒྲུབ་གཉིས་
ཀྱི་སྒོ་ནས་རྙེད་པ་བཀུར་སྟི་དང་བཅས་ཏེ་ཕྱོགས་ཀུན་ཏུ་དར་ཞིང་རྒྱས་པ་དང༌།
བསྟན་པའི་གསལ་བྱེད་དམ་པ་བཀའ་དྲིན་མཚུངས་ཟླ་དང་བྲལ་བའི་མཁན་ཆེན་
375

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
རིན་པོ་ཆེ་མཆོག་གི་ཞབས་སེན་གྱི་པད་མོ་བདག་སོགས་གདུལ་བྱ་ཡོངས་ཀྱི་གཙུག་
རྒྱན་ དུ་ བསྐལ་ བརྒྱའི་ མཐར་ ཡང་ གཡོ་མེད་ དུ་ བཞུགས་ པ་དང༌ ། བདག་ ཅག་
གྲོགས་ཚངས་པར་མཚུངས་པར་སྤྱོད་པའི་གཡུང་དྲུང་གི་སྤུན་གྲོགས་རྣམས་ཀྱང་
ལྷ་མི་གཤེན་གསུམ་གྱི་འདུས་པའི་ཚོགས་སུ་ཐུགས་མཐུན་ལ་ཁྲིམས་གཙང་བའི་
སྒོ་ནས་ལེགས་བཤད་དབྱངས་ཀྱི་རྔ་ཆེན་ཅིར་ཡང་བརྡུང་བའི་དགའ་སྟོན་ལ་རྟག་
ཏུ་སྤྱོད་བཞིན་བསྟན་པའི་མངའ་ཐང་དབྱར་མཚོ་ལྟར་འཕེལ་ཞིང་རྒྱས་པའི་རྟེན་
འབྱུང་དགེ་བའི་སྨོན་ལམ་གྱི་མཐུན་འགྱུར་ཡང་གནང་བར་ཞུ། བསྟན་པའི་མངའ་
བདག་ སོགས་བརྗོད་དོ། །དེ་ལས་བསྡུས་པ། འོ་ན་ དེ་རིང་ གི་ སྐབས་ སུ། གནས་
ཕུན་སུམ་ཚོགས་པ་མདོ་ཁམས་སའི་ལྟེ་བ། དབྲ་ཁྱུང་སཱ་ལའི་ལྗོངས་ཀྱི་དགའ་ཚལ།
ས་ལ་སྤྱོད་པའི་འོག་མིན་གཉིས་པ་སྒྲུབ་སྡེ་ཆེན་པོ་མདོ་སྔགས་བྱང་ཆུབ་གླིང་དུ།
སྟོན་པ་ཕུན་སུམ་ཚོགས་པ་རྣམ་གསུམ་བསྟན་པའི་སྒྲོན་མེ། མཁྱེན་བརྩེ་ནུས་པའི་
མངའ་བདག མཁས་བཙུན་བཟང་པོའི་ཡོན་ཏན་གྱིས་མངོན་པར་མཐོ་བའི་མཁན་
རིན་པོ་ ཆེ་ དོན་ གྱི་ སླད་ དུ་མཚན་ནས་སྨོས་ན་གཤེན་བསྟན་སོགས། ཡོངས་སུ་
གྲགས་པའི་ཞལ་སྔ་རུ། འཁོར་ཕུན་སུམ་ཚོགས་པ། འདུལ་བའི་ཁྲིམས་ལ་གནས་
ཤིང༌། མཁྱེན་སྤྱན་རྣམ་པར་ཡངས་བའི་དགེ་བའི་བཤེས་གཉེན་རྣམས་ཀྱིས་གཙོར་
མཛད། དད་པས་འདུས་པའི་དགེ་འདུན་གྱི་གྲྭལ་རིང་ཚར་དུ་དངར་བའི་དབུས་སུ།
བོན་ཕུན་སུམ་ཚོགས་པ། མདོ་སྔགས་སྤྱི་དང༌། ཁྱད་པར་སྔ་འགྱུར་གྱི་གཞུང་ལམ།
མཚན་ཉིད་སྡེ་ལྔ་སོགས་ཀྱི་ཞལ་ལེགས་པར་ཕྱེ་ནས། དུས་ཕུན་སུམ་ཚོགས་པ།
376

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
རྟེན་འབྲེལ་མཆོག་ཏུ་དགེ་ཞིང་གཟའ་སྐར་སོགས་ཕྱི་ནང་གི་འཕྲོད་སྦྱོར་བཟང་པོ་
དང་འབྲེལ་བར། མཁན་ཆེན་དམ་པའི་གསུང་གི་སྒྲོན་མེ་ལ་བརྟེན་ནས་ལེགས་
བཤད་ངག་གི་བུང་བ་རྣམ་པར་རྩེན་པའི་ཟློས་གར་ཅུང་ཟད་བསྒྱུར་ན། ཞེས་བརྗོད་
ནས་འབེལ་གཏམ་ཅི་རིགས་བྱ། མཐར། དེ་ལྟ་ཡང་དག་པའི་རིགས་ལམ་ནས་
དྲང་བའི་འབེལ་མཆིད་ལས་བྱུང་བའི་རྣམ་དཀར་གྱི་མཐུ་ལ་བརྟེན་ནས། འཕྲུལ་
ངག་གཡུང་དྲུང་བོན་གྱི་བསྟན་པ་དང་བསྟན་འཛིན་གྱི་ཚོགས་རྣམས་དར་ཞིང་རྒྱས་
པ་དང༌། བསྟན་པའི་རྩ་ལག་མཁན་ཆེན་རིན་པོ་ཆེའི་ཞབས་པད་སློབ་འབངས་
ཡོངས་ཀྱི་སྤྱི་བོའི་མཛེས་རྒྱན་དུ་བསྐལ་བརྒྱའི་མཐར་ཡང་བ༩
ང་བཞུགས་པ་དང༌། བདག་
ཅག་འདུས་པ་རྣམས་ཀྱང་ཐུགས་མཐུན་ཁྲིམས་གཙང་གི་སྒོ་ནས་ལེགས་བཤད་ཀྱི་
སྒྲ་ཆེན་ཅིར་ཡང་སྒྲོག་པས་བསྟན་པའི་མངའ་ཐང་ཕྱོགས་ཀུན་ཏུ་འཕེལ་བའི་རྟེན་
འབྲེལ་གྱི་སྨོན་ཚིག་ཀྱང་གནང་བར་ཞུ། བསླབ་གསུམ་གསེར་གྱི་སོགས་། བརྗོད་
དོ། །བསྡུས་པ། དེ་ཡང་མཁྱེན་པ་བླ་ན་མཐོ་ཞིང་ཐུགས་ རྗེས་འགྲོ་ལ་གཟིགས་
པའི་མཁན་རིན་པོ་ཆེའི་ཞལ་སྔ་ནས་ཀྱི་གཙོར་མཛད་འཕགས་ཚོགས་མཁས་མང་
འདུས་སྡེ་རིན་པོ་ཆེའི་ཚོགས་སུ་རྟེན་འབྲེལ་དགེ་བའི་བརྡ་མཚོན་དུ་ལེགས་བཤད་
ངག་གི་མཆོད་སྤྲིན་ཅུང་ ཟད་ཅིག་ སྤྲོས་ན། ཞེས་བརྗོད། མཐར། དེ་ལྟར་ལེགས་
བཤད་ངག་གི་མེ་ཏོག་ཅུང་ཟད་འཐོར་ལ་བརྟེན་ནས། སྔ་དར་གཡུང་དྲུང་བོན་གྱི་
བསྟན་པ་ཕྱོགས་ཀུན་ཏུ་རྒྱས་པ་དང༌། བདག་ཅག་རྣམས་ལ་བཀའ་དྲིན་མཆོག་ཏུ་
ཆེ་བའི་མཁན་རིན་པོ་ཆེའི་ཞབས་པད་བསྐལ་བརྒྱར་བརྟན་པ་དང༌། འདུས་པའི་
377

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཚོགས་སུ་རྟག་ཏུ་ལེགས་བཤད་ཀྱི་དགའ་སྟོན་རྒྱུན་མིའཆད་པའི་རྟེན་འབྲེལ་གྱི་
སྨོན་ཚིག་ཀྱང་གནང་བར་ཞུ། བསླབ་གསུམ་ལྡན་པའི་སོགས། བརྗོད་དོ། །ཞེས་
པའང་འཕྲལ་གྱི་ཉེར་མཁོར་སྤེལ་བའོ། །
༈ བརྡ་སྦྱོར་འདྲི་བའི་འབེལ་གཏམ། ། ན་མོ་གུ་རུ་ཀེང་ཙེ་
ལན་མེད་ས་ཏྲིག་ཨེར་སངས་ཡེ། དེ་ཡང་གནས་ཆེན་གསང་བ་ཡང་རྫོང་གི་འདུས་
སྡེ་བྱང་ཆུབ་གླིང་དུ། ཉི་སྒྲོལ་བྱེད་ཅེས་ཤིང་སྤྲེལ་ལོར་ཕྱོགས་ཀྱི་ཀློག་པ་བ་དུ་མ་
འདུས་ཏེ་གཞུང་ལུགས་དུ་མ་ལ་འཆད་ཉན་བགྱིད་པའི་ཚེ། ཟླ་ཚེས་བཟང་པོར་
དབུ་འཛིན་སྐུ་རིམ་སྐབས། རྣམ་དཔྱོད་ཡངས་པའི་དགེ་བའི་བཤེས་གཉེན་དྲུང་མུ་
བི་ཝེར་ནས་འདི་སྐད། འོ་ན་དེ་ལ་ཐོག་མར་གཞུང་ལུགས་ཀུན་ལ་ལུང་རིགས་དང་
འབྲེལ་བར་འཆད་ཉན་གྱིས་འཇུག་པའི་རྟེན་འབྲེལ་མཚོན་པའི་ཆེད་དུ་དམིགས་
ཏེ་བརྡ་དོན་དང་འབྲེལ་བར་འདྲི་ཞིང་མཆིད་པའི་ཚུལ་ལ་ཁྱེད་སྤྲོ་བར་མཆིས་ཞེས་
འཚལ་ན། · ཐོག་མར་རྟེན་འབྲེལ་གྱི་སྒོ་དབྱེ་བའི་ཆེད་དུ་འཆད་གཞི་བདག་ཅག་
གི་སྟོན་པའི་མཚན་ཕྱག་ཅིག་ཞོག དགེ་བཤེས་བི་ཝེར་ཨུན་ཞི་ནས་འདི་སྐད།
ན་མོ་གཤེན་རབ་མཆོག་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་
པའི་སངས་རྒྱས་གཤེན་རབ་མི་བོ་ཀུན་ལས་རྣམ་པར་རྒྱལ་བ་སྟོན་པ་ཁྲི་གཙུག་
རྒྱལ་བའི་ཞབས་ལ་གུས་པས་ཕྱག་འཚལ་ལོ། ཞེས་བཞག འོ་ན་གཞི་དེ་ལ་བརྟེན་
ནས་བརྡའི་ལུང་ཇི་ལྟར་སྟོན་པའི་ཚུལ་ཅུང་ཟད་ཅིག་འདྲི་ན་ཁྱེད་སྤོབས་པར་གྱིས་
ཤིག་དང༌། ཀྱེ་བཤེས་གཉེན་པ། མཚན་ཕྱག་འདི་མིང་ཚིག་ཡི་གེའི་རང་བཞིན་ཇི་
378

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ལྟར་ཡིན། ཀྱེ་ཉོན་དང༌། ཚུལ་འདི་གང་ལས་རྩོམ་པའི་གཞི་ནི་ཡི་གེ་དང༌། དེ་
ལས་མིང་དང༌། དེ་ལས་ཚིག་ཏུ་བསྡེབས་ཏེ་ལེགས་པར་སྦྱོར་བའོ། འོ་ན་ཐོག་མར་
ཡི་གེའི་མཚན་ཉིད་ཅིག་ཞོག་དང༌། ཡི་གེ་སིལ་བུ་བ་དོན་མི་སྟོན་པའི་སྒྲ་སྦྱིར་སྣང་
བ་ཡི་གེའི་མཚན་ཉིད། འོ་ན་ཁྱོད་ཀྱི་འདོད་པ་དེ་བོན་ཅན། མི་འཐད་པར་ཐལ།
།་རེ་རེ་བས་དོན་སྟོན་པའང་ཡོད་པའི་ཕྱིར། དཔེར་ནང་དང་མ་ཞེས་པ་བཞིན།
ཡི་གེ་རེ་
ཞེ་ན། མི་འགལ་ཏེ། བརྗོད་འདོད་ཀྱི་དབང་གི་དེར་གོ་བ་ལས་ཡི་གེའི་ལྡོག་པས་
གོ་བ་མ་ཡིན་པའི་ཕྱིར། མི་འདོད་ན་དོན་མི་སྟོན་པའི་ཡི་གེ་རེ་རེ་བ་ཐམས་ཅད་
མིང་དུ་ཐལ་བའི་ཕྱིར།
སོ་
༈ འོ་ན་ཡི་གེ་ལ་ཞང་བོད་གཉིས་སུ་ཡོད་པ་གང་ལྟར་ཡིན། དེའི་
ཚུལ་བཞག་ཏུ་ཡོད་དེ། ཞང་ཞུང་ལ་འཕྲུལ་ཡིག་ཞེ་ལྔ་དང༌། སོ་བདུན་དང༌།
ལྔ་སོགས་ཡོད་པའི་ཕྱིར། དཔེར་ན་འདིར་ན་མོ་ཞེས་འབྱུང་བས་མཚོན་པ་བཞིན་
ནོ། །བོད་ཡིག་གི་ཚུལ་ཡོད་དེ། རྩ་བའི་ཡི་གེའི་སོ་གཉིས། ཡན་ལག་ཡི་གེ་དབྱངས་
མིང་
བཞི། མགོ་ གསུམ། འདོགས་ བཞི། རྗེས་ འཇུག་ བཅུ། སྔོན་ འཇུག་ ལྔ།
གཞིའི་ཉི་ཤུ་རྣམས་སུ་ཡོད་པའི་ཕྱིར། དཔེར་ན། གཤེན་ཞེས་པའི། ག་ཤ་ཨེ་ན་
ལ་སོགས་པ་བཞིན་ནོ། །འདོད། ཡི་གེ་དེ་དག་ལ་རྐྱང་བརྩེགས་དང་སྔོན་འཇུག་
རྗེས་ཀྱི་སྦྱོར་ཚུ